Analýza vplyvov na podnikateľské prostredie

Názov materiálu: Návrh zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení neskorších predpisov
Predkladateľ:    Ministerstvo školstva, výskumu, vývoja a mládeže Slovenskej republiky a Ministerstvo zdravotníctva Slovenskej republiky (spolupredkladateľ)	
	



	Vplyvy na podnikateľské prostredie

	3.1. Ktoré podnikateľské subjekty budú predkladaným návrhom ovplyvnené a aký je ich počet?
	Zdravotnícke zariadenia, ktoré sa rozhodnú zapojiť do systému duálneho vzdelávania.

	3.2. Aký je predpokladaný charakter a rozsah nákladov a prínosov?
	Charakter nákladov:
· Náklady na materiálno technické a priestorové zabezpečenie praktického vyučovania (obstaranie dlhodobého majetku, materiálové náklady a pod.).
· Náklady na personálne zabezpečenie praktického vyučovania (mzdy a platy inštruktorov a  učiteľov odbornej klinickej praxe).
· Náklady na finančné a hmotné zabezpečenie žiaka.
· Administratívne náklady (náklady súvisiace so správou systému duálneho vzdelávania v rámci podnikateľského subjektu).
Charakter prínosov:
· Zníženie nákladov súvisiacich s vyhľadávaním pracovných síl, skrátenie procesu adaptácie absolventov po nástupe do zamestnania, zníženie nákladov na rekvalifikácie. 
· Paušálna daňová úľava za každého žiaka vykonávajúceho praktické vyučovanie aspoň 200 hodín ročne.

	3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	Zamestnávateľom vzniknú jednorazové náklady v súvislosti so zavedením procesu overovania spôsobilosti zamestnávateľa na poskytovanie praktického vyučovania.
Súčasne sa zníži administratívna náročnosť v súvislosti s oslobodením odmien za produktívnu prácu žiaka z predmetu dane a následne od odvodov do zdravotných poisťovní.
V tomto momente nie je možné kvantifikovať predpokladanú výšku administratívnych nákladov. Výška administratívnych nákladov závisí od typu podniku, od počtu žiakov zapojených do systému duálneho vzdelávania a od možností využiť existujúce administratívne kapacity podniku na zabezpečenie administrácie systému duálneho vzdelávania v rámci podniku.

	3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)
	Žiadny vplyv

	3.5. Aké sú predpokladané spoločensko-ekonomické dôsledky pripravovaných regulácií?
	Celospoločenská angažovanosť zamestnávateľov na vzdelávaní, zníženie nákladov zamestnávateľov na získanie pracovnej sily, lepšia uplatniteľnosť absolventov stredných zdravotníckych škôl na trhu práce, zabezpečenie dostatočného počtu kvalifikovaných pracovných síl pre potreby trhu práce a rast ekonomiky, zníženie odchodov mladých do zahraničia, rast produktivity práce, získanie nových (udržanie existujúcich) priamych zahraničných investícií, rastúca konkurencieschopnosť ekonomiky.

